UN MURAL DE GRANS DIMENSIONS RECORDARÀ LA FIGURA DE L'IL·LUSTRADOR GERARD MIQUEL A ALAQUÀS
04/10/2021

# UN MURAL DE GRANS DIMENSIONS RECORDARÀ LA FIGURA DE L'IL·LUSTRADOR GERARD MIQUEL A ALAQUÀS

*   04/10/2021
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=20068

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20068%2F0&title=Ajuntament%20d%27Alaqu%C3%A0s.%20Premsa.UN%20MURAL%20DE%20GRANS%20DIMENSIONS%20RECORDAR%C3%80%20LA%20FIGURA%20DE%20L%27IL%C2%B7LUSTRADOR%20GERARD%20MIQUEL%20A%20ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20068/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/20068/04102021whatsapp_image_2021-10-04_at_13_39_04_1_Form_4.jpg)](https://www.alaquas.org/ficheros/documentos/2021/2/20068/04102021whatsapp_image_2021-10-04_at_13_39_04_1_Form_10.jpg "<a href='https://www.alaquas.org/ficheros/documentos/2021/2/20068/04102021whatsapp_image_2021-10-04_at_13_39_04_1_Form_10.jpg' target=_blank><i class='fa fa-external-link' aria-hidden='true'></i>.UN MURAL DE GRANS DIMENSIONS RECORDARÀ LA FIGURA DE L'IL·LUSTRADOR GERARD MIQUEL A ALAQUÀS</a>")

La pintura, elaborada pel grup d'Amigues i Amics del dibuixant, està inspirada en el dibuix que el mateix Gerard i Coca Vilar van crear per a la portada de la revista Laetare#11, en 1999, que representa la població natal de l'artista

_Un nou mural de gran__s_ _dimensions i colors vius presideix des d'este cap de setmana la Plaça de la Constitució d’Alaquàs. Es tracta d’un treball artístic elaborat pel col·lectiu d’Amigues i Amics de Gera__r__d Miquel, dibuixant, il·lustrador i autor de còmics d'Alaquàs que ens va deixar el passat m__e__s de març. L’obra que recopila elements de les creacions del propi Gerard, té per objectiu perpetuar el llegat que va deixar l’artista._

_Dissabte de bon matí, els i les vianants que passe__j__aven junt a l’emblemàtic Castell d’Alaquàs podien gaudir de les primeres pinzellades i de l’evolució de l’obra que va comptar amb la participació dels amics locals de Gerard com és l’il·lustrador i professor Iván García Aguado, Ángel Martínez, President de l'Associació de Dis__s__enyadors de la Comunitat Valenciana (ADCV),_ _l__a reconeguda artista Carme Mateu, Jesús Ferrer, el grup de familiars de Gerard, amigues i amics de la seua etapa en l'Agrupament Escolta Argila, així com la participació dels qui no volgueren faltar a la cita com els dibuixants de Kovalski Fly, com Lalo Kubala, Oliveiro Dumas i Coca Vilar. A l’encontre també va assistir l’Alcalde d’Alaquàs Toni Saura._

_La pintura està inspirada en el dibuix que el mateix Gerard i Coca Vilar van crear per a la portada de la revista Laetare#11, en 1999, que representa d'una manera lliure la població natal de l'artista. Per a la seua execució s'ha utilitzat esmalt a l'aigua sobre una paret metàl·lica de 400 x 215 cm. En total són més de 50 persones les que han col·laborat en aquest treball._

_Amb el mateix objectiu, el de retre homenat__g__e a l’artista, l’Ajuntament d’Alaquàs amb la col·laboració dels seus amics, companys de treball i familiars i comissariada per l'alaquaser Iván Garcia Aguado, posa__v__a en marxa una exposició amb el nom \`\`GERARD MIQUEL. Dibuixos al voltant d'Alaquàs´´que es pot visitar fins al 23 d'octubre a la Sala La Torre del Castell d'Alaquàs. Una mostra on s’exposen nombroses publicacions fruit de les seues col·laboracions en el món del còmic. D'igual manera s'aborda la seua trajectòria com a il·lustrador amb diversos exemplars que donen fe de la seua polivalència i coneixement del gènere._

_(https://www.alaquas.org/agenda/19958/0/exposicio\_gerard\_miquel\_dibuixos\_voltant\_alaquas).  
  
Gerad Miquel: Nascut a Alaquàs en 1968, Gerard pertanyia a una generació de dibuixants de la nostra localitat sorgida a l'ombra d'Expo-Còmic que es va celebrar durant la dècada dels 90 i que reunia els millors il·lustradors valencians de l'època._

_Gerard ha sigut un autor d'àmplia trajectòria en la il·lustració, tant en publicitat com en el mercat infantil i de llibres de text, i va formar part del panorama dels anys 90 des de capçaleres com la revista Kovalsky Fly o Fan Còmic. Les seues col·laboracions en còmic s'estenen en diverses publicacions, entre les quals destaquen les del personatge Monet per a la revista Era Garbèra. En 2017 va veure la llum ‘Un got ple d'històries’, còmic sobre els ibers realitzat per al Museu de Prehistòria de València, i ‘Jo vaig ser guia en l'infern’, on va adoptar per primera vegada el format de novel·la gràfica._

_Va estudiar Arts i Oficis a València i la seua relació amb Alaquàs sempre va ser molt estreta. Va dissenyar diverses auques escolars d'Alaquàs i il·lustracions de difusió del Castell-Palau d'Alaquàs i del Cant de la Carxofa d'Alaquàs, entre altres._